Liigse päikesevõtu tagajärjel surma määratud rakkude seljast  heitmine ei pruugi aga tähendada, et nahavähioht on kindlasti möödas. "Palju sõltub sellest, kui hea p53 teil on: kui aktiivne ta on, ega tal juhuslikult mutatsiooni sees ole, kas ta saab ikka 100 protsenti oma tööga hakkama, või saab ainult 99,99 protsenti," dotseerib Maimets. "Kui ta saab hakkama ainult 99,99 protsendi ulatuses, jäävad 0,01 protsenti kahjustatud rakkudest ellu ja võivad hakata tekitama nahakasvajat. Kuna nahas on miljoneid ja miljoneid rakke, on see 0,01 protsenti päris hea hulk."